Περιμετρική Οδός Πατρών

μικρογραφία|330x330εσ|Η νοτιοδυτική είσοδος της πόλης. Αρχή/τέλος της ευρείας παράκαμψης Πάτρας.
Η **Περιμετρική Οδός Πατρών** είναι αυτοκινητόδρομος ταχείας κυκλοφορίας που διασχίζει περιμετρικά την Πάτρα και παράλληλα συνδέει την Ολυμπία Οδό με την Ε.Ο. Πατρών - Πύργου και μελλοντικά με το νότιο τμήμα της Ιόνιας Οδού. Κατασκευάστηκε την δεκαετία του 2000 και ολοκληρώθηκε το 2003 και αποτελεί, σύμφωνα με το πιο πρόσφατο ΦΕΚ για την αρίθμηση των αυτοκινητοδρόμων, τμήμα της Ιόνιας Οδού, που με την σειρά της θεωρείται τμήμα της Ευρωπαϊκής Οδού 55 του Διεθνούς Δικτύου Εθνικών Οδών. Συντηρείται από την Ολυμπία Οδό Α.Ε. 

## Περιγραφή
Έχει μήκος περίπου 20 χλμ. και διαθέτει κόμβους με εξόδους-εισόδους προς διάφορες περιοχές της πόλης της Πάτρας και της ευρύτερης περιοχής της. Τα δύο άκρα της βρίσκονται στο Μιντιλόγλι και το Ρίο. Στην απόσταση που διανύει η Περιμετρική υπάρχουν δύο λωρίδες ανά κατεύθυνση καθώς και Λωρίδα Έκτακτης Ανάγκης (Λ.Ε.Α.). Διαθέτει επίσης: διαχωριστική νησίδα ανάμεσα στις δύο κατευθύνσεις κυκλοφορίας, προστατευτικές μπάρες στις άκρες του δρόμου, οδική σήμανση, ηλεκτρονικούς πίνακες σχετικών πληροφοριών, πλήρη και επαρκή φωτισμό, τηλέφωνα ανάγκης, κλειστό κύκλωμα παρακολούθησης (κάμερες), και έργα υποδομής για την απομάκρυνση των όμβριων υδάτων. Επίσης, στο βόρειο τμήμα της διέρχεται από έξι σήραγγες (τούνελ) μετρίου και μικρού μήκους. 

Κατά περιοχές στον αυτοκινητόδρομο διαφέρει το μέγιστο επιτρεπόμενο όριο ταχύτητας των οχημάτων που κινούνται σε αυτόν, ωστόσο το μέγιστο όριο είναι τα 120 χιλιόμετρα την ώρα.

## Σκοπός
Βασικός σκοπός δημιουργίας της αποτέλεσε η ανάγκη της διευκόλυνσης των μετακινήσεων τόσο από και προς διάφορες περιοχές ή προάστια και περίχωρα της Πάτρας, που βρίσκονται μακριά μεταξύ τους, όσο και η παράκαμψη της πόλης της Πάτρας από διερχόμενα οχήματα στην περιοχή, ώστε να μην επιβαρύνεται με επιπλέον κυκλοφοριακό φόρτο το κέντρο και λεωφόροι της πόλης.

## Προβλήματα στις υποδομές μετά την ολοκλήρωση του έργου
Μετά την ολοκλήρωση της κατασκευής του έργου και της παράδοσης του άρχισαν να εμφανίζονται προβλήματα σε ορισμένες υποδομές του, κυρίως γέφυρες. Χαρακτηριστικό παράδειγμα είναι η γέφυρα του Χαράδρου ποταμού η οποία σύμφωνα με μελέτη παρουσιάζει σοβαρές βλάβες των εγκάρσιων προεντεταμένων διαφραγμάτων της ανωδομής της γέφυρας. Το 2021 ξεκίνησαν από την Ολυμπία Οδό Α.Ε. εργασίες επισκευών των γεφυρών που παρουσίαζαν προβλήματα. Στις 23 Ιουλίου 2023 μία από τις προβληματικές γέφυρες κατέρρευσε με αποτέλεσμα ένας άνθρωπος να χάσει την ζωή του και οκτώ να τραυματιστούν.

## Κατάλογος κόμβων

* Σημείωση: Αναφέρονται ενδεικτικά: α) συνοικίες της Πάτρας, β) οικισμοί που αποτελούν προάστια ή περίχωρά της, καθώς και γ) υποδομές (π.χ. νοσοκομεία κ.λπ.), τα οποία προσεγγίζονται οδικώς από διερχόμενα οχήματα της Περιμετρικής Οδού Πατρών μέσω του εκάστοτε κοντινού κόμβου. Κάποιες τοποθεσίες αναφέρονται παραπάνω από μία φορές λόγω της δυνατότητας προσέγγισής τους και από άλλους κόμβους της οδού πέραν από αυτόν στον οποίο βρίσκονται πιο κοντά, με αυτό να γίνεται εφεδρικά ή λόγω της εγγύτητας τους σε δύο κόμβους με συντομότερη επιλογή -κόμβου- ανάλογα με την κατεύθυνση κάθε οχήματος (δηλ. προς Αθήνα ή προς Πύργο) για την εκάστοτε ακριβής θέση προορισμού.

## Φωτογραφίες

Αρχείο:Greece-0667 (2215739999).jpg|Η Σήραγγα Αγία Βαρβάρα (κλάδος Πάτρα προς Αθήνα).
Αρχείο:Road signs in Achaea.JPG|Ταμπέλα κόμβου στην Περιμετρική Πατρών.
Αρχείο:PatrasBypass.jpg|Άποψη της Περιμετρικής Οδού Πατρών.
Αρχείο:Patreas tunnel A5 Patras bypass Greece.jpg|Η σήραγγα Πατρέας.
Αρχείο:Saravali.jpg|Άποψη της Περιμετρικής Πατρών και του χωριού Σαραβάλι από ψηλά.
Αρχείο:A5 Patras bypass works 2014.jpg|Εργασίες στην Περιμετρική Πατρών.
Αρχείο:Motorway A9 in Greece - Signage Ovria Exit.jpg|alt=|Παλαιά ταμπέλα κόμβου με τον κωδικό Α9 στην Περιμετρική Πατρών.


## Μελλοντικά έργα
Προβλέπεται να κατασκευαστεί ανάμεσα στις σήραγγες «Γηροκομείο» και «Αρχαιολογικός» νέος κόμβος με προϋπολογισμό 12.950.000 ευρώ, στο ύψος του Χ.Υ.Τ.Α. Ξερόλακκας, με σκοπό να συνδέει την Ευρεία Παράκαμψη Πατρών με το αρκτικό τμήμα της Πάτρας. Μέσω συνδετήριας οδού με το τοπικό οδικό δίκτυο προβλέπεται η σύνδεση της Μικρής Περιμετρικής Πατρών με την Ευρεία Παράκαμψη Πατρών.

## Παραπομπές


Κατηγορία:Δρόμοι στη Δυτική Ελλάδα
Κατηγορία:Γεωγραφία της Πάτρας